b'\n_START_ARTICLE_\nFragile\n_START_SECTION_\nArgument\n_START_PARAGRAPH_\nEn Seto \xc3\xa9s un noi a qui se li acaba de morir l\'avi, que sempre l\'ha cuidat. El problema \xc3\xa9s que \xc3\xa9s l\'\xc3\xbanica persona que ha conegut en la seva vida, ja que tota la humanitat est\xc3\xa0 extinta (tot i que no se sap el perqu\xc3\xa8). Seto s\'adona que est\xc3\xa0 totalment sol. A partir d\'aquest punt, Seto empendr\xc3\xa0 un viatge cap a la "torre vermella i alta" en busca de supervivents, tal com li ha dit el seu avi en una carta que li ha deixat abans de morir, i comen\xc3\xa7ar\xc3\xa0 a con\xc3\xa8ixer coses que mai s\'havia imaginat.\n_START_SECTION_\nPersonatges\n_START_PARAGRAPH_\nSeto: \xc3\x89s un noi de 15 anys. Despr\xc3\xa9s que el seu avi mor\xc3\xads, Seto empr\xc3\xa8n un viatge en busca de supervivents com ell, tenint com a una pista la carta que li ha deixat el seu avi._NEWLINE_La noia del cabell platejat: Una noia misteriosa, que vesteix robes molt lleugeres. El Seto la seguir\xc3\xa0, al ser la primera persona que troba viva, a m\xc3\xa9s de tocar-li la galta i veure que \xc3\xa9s real. Es podria dir que la hist\xc3\xb2ria es desenvolupa al voltant de la cerca d\'aquesta noia. T\xc3\xa9 molta afinitat amb els gats que troba, i tamb\xc3\xa9 li agrada dibuixar per all\xc3\xa0 on passa, d\'una manera molt infantil._NEWLINE_Crow: Noi del que se sap poca cosa, ja que \xc3\xa9s amnesic respecte al seu passat. Tot i aix\xc3\xb2, \xc3\xa9s mostra prepotent, i confiat de si mateix, i ell tamb\xc3\xa9 cerca alguna cosa: el seu passat. Vol saber-ne coses, ja que no en recorda absolutament res, i l\'\xc3\xbanica cosa que t\xc3\xa9 com a refer\xc3\xa8ncia, \xc3\xa9s una fotografia on apareix amb un home gran._NEWLINE_Sai: \xc3\x89s una \xc3\xa0nima d\'una noia. T\xc3\xa9 moltes cicatrius, i embenatges, el que fa pensar que ha passat per una operaci\xc3\xb3 quir\xc3\xbargica. \xc3\x89s ir\xc3\xb2nica, i est\xc3\xa0 avorrida del m\xc3\xb3n per on volta, la qual cosa la porta a seguir en Seto per fer m\xc3\xa9s amena el que queda de la seva exist\xc3\xa8ncia._NEWLINE_Personal Frame: \xc3\x89s una m\xc3\xa0quina, que ajuda en Seto tot el que pot aconsellant-lo. Estava abandonada a l\'estaci\xc3\xb3 de tren, a punt d\'espatllar-se a causa d\'una fuga d\'aigua que hi havia. En Seto la treu d\'all\xc3\xa0. \xc3\x89s la primera amiga del protagonista, tot i ser una m\xc3\xa0quina, i sempre intentar\xc3\xa0 fer que el Seto no se senti sol._NEWLINE_El comerciant: Se\'n sap poca cosa, d\'ell. Va en busca de pedres precioses, i ell te les canvia per diners, amb els quals tu li pots comprar armes per defensar-te, i kits d\'emerg\xc3\xa8ncia.'